**NEMURIREA GRAIULUI**

*Lilia Manole*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Te- am nemurit, etern ca să rămâi,

Tu, fagure de grai ca din poveste,

Uşoară, mierea raiului, curgea întâi

Peste- ale tale lacrimi mari, ancestre.

Te- am nemurit, murind din oră-n oră,

La pragul iadului, în foc mă însetam

De setea ta, iubită limbă, ca o soră-

Ce- aş fi fost, fără tine, dacă mă stingeam?..

Te- am nemurit, cu vorba mea posacă,

Origine a tuturor tăcerilor ce sunt,

Şi te- am văzut, că- nvii, unde e groapa,

Săpată de mişei, într-un jăratec crunt.

Te- am nemurit, o , vechi izvod din mine,

Şi a venit din Cer consimţământul tău,

Să nu te las ca pradă, blestemelor străine,

Ci , grai din grai, să fii al meu Arheu...

Lilia Manole